邢宽

邢宽（），字用夫，號直斋，直隶无为州（今安徽无为县）人。

 生平 
永乐十八年（1420年）庚子，以诗经中京闱乡试，永乐二十二年（1424年）甲辰科状元，原以孫曰恭為第一，但因「曰恭」合字為「暴」，不為明成祖喜，遂改取邢寬《皇明泳化类编》。授翰林院修撰，宣德初，以纂修《仁庙实录》成，升翰林侍讲，正统戊午，复以纂修《宣庙实录》完，赐表里六圆金二，升从五品禄。四年已未，奉命考礼部春试，号称得士。夏六月，以疾还郡。丙寅春，具本建言民情十余事，钦取至京，仍旧职。丁卯，奉命主顺天秋试。十三年戊辰夏，丁母憂歸。景泰三年壬申夏，服阕，钦升南京翰林院侍讲学士，兼署南京国子监事。光緒《重修安徽通志·卷二百二十八·人物志·文苑》頁三：“邢寬，字用夫，無為人。永樂甲辰進士，廷對策祭祀兵戎，考究詳明，議論醕正，擢第一。開科以來江北士占名第一者自寬始。授修撰，進侍講。正統朝纂修宣廟實錄，後升學士。（萬姓統譜、江南通志）”有足疾，晚年辭歸。生于洪武二十四年辛未十二月十六日，卒于景泰五年（1454年）甲戌六月二十二日，享年六十有四。故奉训大夫南京翰林侍读学士邢公墓志铭 朝议大夫南京国子祭酒前翰林侍讲同修国史  经筵官   安城吴节撰文通议大夫南京兵部待郎前翰林侍讲同修国史  天台杜甯书丹 资善大夫南京吏部尚书  句容曹义篆葢 景泰甲戍夏六月，南京侍读学士邢公卒于翰林之官署，在京公卿大夫咸奔走吊哭。毕，子衰绖踵门，泣曰：‘先君存日，尝以身后铭文托先生。既有成命，今不幸大故，敢以累执事。’予抚之曰：‘公尝有是言也。然公之良德懿行，岂予所能称述哉？诚若是，兹不敢以幽明易初心？’按公同乡少司寇郑公状：公讳宽，字用大，号直斋，姓邢氏，庐郡之无为人也。世业儒医。高祖青山。曾祖旹山。祖景高，为医学典科。考士杰，有善行，后以公贵，赠儒林郎。母孙氏，封太安人，生公兄弟六人。仲兄宣为蜀保所寍百户。公为中子，自幼颖敏过人。及长，刻志读书，为州学生，孝奉二亲，待二兄三弟尤极友爱，居常和睦，族党赒恤颠连，谨言慎行，循循雅饬。是以内外远迩，咸爱慕景仰焉！儒林公殁于远方，公抱痛无已。惟太安人晚逾康适，尝取父命申戒诸子以学业，公不敢忘，朝夕背诵经史，作为文章，无少暇逸。 永乐庚子，以诗经中京闱乡试。越五年甲辰，中会试第七。三月朔，皇上临轩策士，问以兵戎之要，公备举孙武五事九变为对。上大悦，擢为进士第一人，授翰林院修撰。由是，文名传播，芳誉流闻，籍籍不已。 宣德戊申，以考绩著劳，推恩赠父为儒林郎、翰林院修撰。母孙氏封太安人。妻封安人。一门荣显，可谓至矣。又明年庚戍，乞归省未行。以纂修《仁庙实录》成，升翰林侍讲，仍例省祭，期年还任。正统戊午，复以纂修《宣庙实录》完，赐表里六圆金二，升从五品禄。四年已未，奉命考礼部春试，号称得士。夏六月，以疾还郡。丙寅春，具本建言民情十余事，钦取至京，仍旧职。丁卯，奉命主顺天秋试，得士尤多。十三年戊辰夏，丁太安人忧，匍匐归葬，一皆如礼。景泰三年壬申夏，服阕，钦升南京翰林院侍读学士。秋，到任。南台公卿，咸加礼重。明年，癸酉冬十月，节以国子正员。初考赴京，天官推公掌署。既至，严立学规，以约诸生。暇则巡视廨舍，督工修葺，士林深为推服焉。甲戌三月，还任。未几，以脾疾不视事。曾几何时，而捐馆舍禄，弗及矣。於乎，惜哉！ 公生于洪武辛未十二月十六日，殁于景泰甲戌六月二十二日，享年六十有四。先娶李氏，封安人，先卒。继娶崔氏、马氏。子男六人：量、曼、曰、囗、囗、囗。量，李出，为州学生，较艺京闱，得疾而卒。曼、囗，崔出，曼为州学生。曰、囗、囗，马出。女二：长妙京，适阮昂；次妙静，受吕氏聘，孙男一，小字满。以 年 月 日扶榇，还葬州西花家疃祖陇之次。有司以公殁，上闻诏遣本府知府史湏谕祭于家，恩荣始终，可谓至矣！先是，公疾将愈，内翰少师高先生以祀事至南，公力疾设筵宴于翰林公署，备盛乐，邀予与少司马杜公同陪侍，曰：‘翰林一家也’。尽欢而罢。是时，公犹服食如常。越数日，闻其偃卧，不能起。予往视之，众咸曰：‘公素慎疾，且善调摄，可无恙也。’孰知淹旬，遂底大故耶。於乎，可胜痛哉！

 家族 
世业儒医。高祖邢青山。曾祖邢旹山。祖邢景高，为医学典科。父邢士杰，有善行，后以子贵，赠儒林郎。母孙氏，封太安人，生兄弟六人。

先娶李氏，封安人，先卒。继娶崔氏、马氏。子男六人：量、曼、日等。子邢日，成化十六年举人。

 参考资料 

參見
《明实录》

Category:永樂十八年庚子科應天鄉試舉人
K寬
Category:無為人
Category:明朝狀元
Category:南京翰林院侍講學士
Category:南京国子监官员